PROCEDIMENT PEL QUAL ES REGULA LA PROPOSTA DE PREMIS EXTRAORDINARIS DE LES TITULACIONS OFICIALS DE PRIMER I SEGON CICLE ADSCRITES A L'ESCOLA POLITÈCNICA SUPERIOR DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/678)
  + [Valencià](/va/acuerdo/678)






Selector de idioma

Leer

* [Español](/es/acuerdo/678)
* [Valencià](/va/acuerdo/678)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROCEDIMENT PEL QUAL ES REGULA LA PROPOSTA DE PREMIS EXTRAORDINARIS DE LES TITULACIONS OFICIALS DE PRIMER I SEGON CICLE ADSCRITES A L'ESCOLA POLITÈCNICA SUPERIOR DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================================================================================================================

Secretaria General

Butlletí Oficial Universitat d'Alacant





PROCEDIMENT PEL QUAL ES REGULA LA PROPOSTA DE PREMIS EXTRAORDINARIS DE LES TITULACIONS OFICIALS DE PRIMER I SEGON CICLE ADSCRITES A L'ESCOLA POLITÈCNICA SUPERIOR DE LA UNIVERSITAT D'ALACANT

Data d'aprovació
:   19/07/2007

Data de publicació
:   07/09/2007

Òrgan competent
:   Escola Politècnica Superior

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=678.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/678)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/678)
  + [Compartir acuerdo en 

    X](https://twitter.com/intent/tweet?via=UA_Universidad&text=PROCEDIMENT PEL QUAL ES REGULA LA PROPOSTA DE PREMIS EXTRAORDINARIS DE LES TITULACIONS OFICIALS DE PRIMER I SEGON CICLE ADSCRITES A L'ESCOLA POLITÈCNICA SUPERIOR DE LA UNIVERSITAT D'ALACANT&url=https://www.boua.ua.es/va/acuerdo/678)

**Títol:** PROCEDIMENT PEL QUAL ES REGULA LA PROPOSTA DE PREMIS EXTRAORDINARIS DE LES TITULACIONS OFICIALS DE PRIMER I SEGON CICLE ADSCRITES A L'ESCOLA POLITÈCNICA SUPERIOR DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Escola Politècnica Superior

**Data d'aprovació:** dijous, 19 de juliol de 2007

PROCEDIMENT PEL QUAL ES REGULA LA PROPOSTA DE PREMIS EXTRAORDINARIS DE LES TITULACIONS OFICIALS DE PRIMER I SEGON CICLE ADSCRITES A L'ESCOLA POLITÈCNICA SUPERIOR DE LA UNIVERSITAT D'ALACANT  
    
 Article 1. Àmbit d'aplicació  
 Aquestes normes tenen l’objectiu de regular el procediment mitjançant el qual l'Escola Politècnica Superior de la Universitat d'Alacant proposarà al Consell de Govern els premis extraordinaris de les diferents titulacions oficials de primer i segon cicle adscrites al centre, d’acord amb les condicions establides per la Universitat d'Alacant.  
    
 Article 2. Proposta  
 La proposta de premis extraordinaris es farà d'ofici per la Junta de l'Escola Politècnica Superior. Per a això, el director de l'Escola Politècnica Superior, o persona en qui delegue, elaborarà un informe que considere els alumnes que complisquen els requisits següents:  
 -        Haver finalitzat qualsevol de les titulacions oficials, abans referides, en el curs acadèmic anterior a la realització de la proposta.  
 -        Haver cursat de forma efectiva almenys la meitat dels crèdits de l’últim cicle de la titulació en l'Escola Politècnica Superior.  
 -        Tenir una qualificació global, calculada segons s'estableix en l'article 4, igual o major que 1.50.   
    
 Aquest informe serà dut a la Junta d'Escola, que proposarà els premis extraordinaris al Consell de Govern.    
    
 Article 3. Criteris  
 La proposta de premis extraordinaris es farà basant-se únicament en el criteri de la nota global de l'expedient acadèmic, calculada segons s'indica en l'article 4. El nombre de premis proposats per titulació s'ajustarà a les directrius donades pel Consell de Govern. En cas d'empat entre els candidats, es proposarà l'alumne que haja tardat menys anys a finalitzar els estudis. Si persisteix l'empat, es proposarà als alumnes ex aequo.   
    
 Article 4. Càlcul de la qualificació global  
 L'obtenció de la qualificació global es calcularà sumant els crèdits superats per l'alumne, multiplicats cadascun d'ells pel valor de la qualificació que corresponga, a partir de la taula d'equivalències que s'especifica a continuació, i dividit pel nombre de crèdits superats per l'alumne:  
    
 Aprovat: 1 punt.  
 Notable: 2 punts.  
 Excel·lent: 3 punts.  
 Matrícula d'Honor: 4 punts.  
 Convalidada: els punts corresponents segons la qualificació obtinguda en els estudis prèviament cursats.  
 Crèdits de lliure elecció: els qualificats com a “apte” no es comptabilitzaran a l'efecte de ponderació de l'expedient.  
    
 Si un alumne haguera cursat en optativitat un major nombre de crèdits dels requerits en el pla d'estudis, només es tindran en compte els crèdits estrictament exigits pel pla d'estudis. Amb aquesta finalitat, es consideraran només els crèdits corresponents a les assignatures en què haja obtingut les millors qualificacions.  
    
 En el cas dels plans d'estudi antics, la qualificació global s'obtindrà sumant la nota obtinguda en cada assignatura sobre la base de la taula anterior, dividida per dos en el cas d'assignatures quadrimestrals, i dividint el resultat pel nombre total d'assignatures. Si, per a l'obtenció del títol s'exigeix la realització d'un projecte fi de carrera, la qualificació global s'obtindrà sumant la nota mitjana que correspon a totes les assignatures multiplicada pel nombre de cursos de la titulació a la nota obtinguda en el projecte fi de carrera, i dividint aquest resultat pel nombre de cursos de la titulació més un.   
    
 En els ensenyaments de només segon cicle es tindrà en compte, per a l'obtenció de la qualificació global, les assignatures pertanyents al pla d'estudis d'aquests ensenyaments i no les del 1r cicle d'accés a aquestes, ni dels complements de formació que, si escau, puga haver cursat l'alumne. En els ensenyaments de primer i segon cicle al segon cicle del qual es pot accedir des de primers cicles d'altres ensenyaments o des de titulacions de només primer cicle es valorarà, en tots els casos, el primer cicle de procedència de l'alumne, i es considerarà la mitjana ponderada pel nombre de crèdits en cadascun dels cicles segons establisca el pla d'estudis.  
    
 Article 5. Representació  
 Si, amb anterioritat a la realització de la Junta d'Escola en què es proposen els premis extraordinaris, i sempre amb posterioritat a la finalització de totes les convocatòries del curs acadèmic a què corresponguen els premis, es fa algun acte institucional del centre, el director de l'Escola Politècnica Superior podrà autoritzar que, a l'efecte de representació, els alumnes que podrien resultar proposats segons l'informe esmentat en l'article 2 figuren com a candidats a premis extraordinaris de la seua titulació. En qualsevol cas, es farà constar on pertoque que aquesta situació és provisional, a costa de la proposta que faça la Junta d'Escola i aprove, si escau , el Consell de Govern, sense que en cap cas aquesta circumstància comporte cap dret adquirit.  
    
 Disposició derogatòria única  
 Queden derogades totes les disposicions de la Junta de l'Escola Politècnica Superior, o òrgans que n’exerciren les funcions, que s'oposen a aquesta normativa.  
    
 Disposició final  
 Aquesta normativa, després de ser aprovada per la Junta de l'Escola Politècnica Superior, i publicada en el BOUA, serà aplicable a partir del curs acadèmic 2007-2008.  
   
 Annex  
    
 Amb data d'aprovació d'aquesta normativa, les condicions que regulen la concessió de premis extraordinaris per la Universitat d'Alacant es troben determinades en l'article 120 del seu Estatut:  
    
 Article 120. Premis extraordinaris  
 1. El Consell de Govern, a proposta de les juntes de facultat o escola, podrà atorgar anualment premis extraordinaris de les diferents titulacions que impartisca la Universitat. Les juntes de facultat o escola elaboraran les normes que determinen les condicions i el procediment que s’ha de seguir en les propostes d'aquests premis, d'acord amb els criteris generals que establisca el Consell de Govern.





[Carretera Sant Vicent del Raspeig s/n  
03046 Sant Vicent del Raspeig - Alacant  
 Tel. 56 261 9387 - Fax 01 372 6481](https://www.google.es/maps/@86.931497,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12237&trk=tyah&trkInfo=tarId%0D4176962868064%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)